Gustavs Brā-Millers
Kārlis Frīdrihs Gustavs Brā-Millers (vācu: Karl Friedrich Gustav Brah-Müller; dzimis 1839. gada 7. oktobrī Kšečinā, Lejassilēzijā, miris 1878. gada 1. novembrī Berlīnē) bija vācu komponists un mūzikas skolotājs. Viņš mācījās Brombergā (mūsdienu Bidgoščā), kur publicēja savus pirmos darbus; kādu laiku bijis mūzikas skolotājs Pleševā, vēlāk Berlīnē un kopš 1867. gada Vandelta mūzikas institūtā; komponējis darbus klavierēm, dziesmas (tai skaitā ar Rūdolfa Lēvenšteina un Heinriha Heines tekstiem) un dažas operetes (ieskaitot Ein Matrose von der Nymphe); viens no viņa kvartetiem tika apbalvots 1875. gadā Milānā. Pseidonīms Brā (Brah) cēlies no Brdas upes (vācu: Brahe), kas tek caur Bidgošču (tolaik Brombergu).